

**Službeni glasnik**

**OPĆINE ČEMINAC**

|  |  |  |
| --- | --- | --- |
| **Godina XXII** | **Čeminac, 28. veljače 2017.** | **Broj 3** |

***S A D R Ž A J***

**AKTI OPĆINSKOG VIJEĆA:**

|  |  |  |
| --- | --- | --- |
| **RBR** | **Naziv akta** | **Broj stranice** |
| 1. | ODLUKA o subvencioniranju stambenih kredita za mještane Općine Čeminac | 2 |
| 2. | ODLUKA o davanju suglasnosti za provedbu ulaganja na području Općine Čeminac: Izgradnja Društvenog centra i popratne infrastrukture | 4 |
| 3. | ODLUKA o isplati Uskrsnice | 5 |

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 10. sjednici održanoj dana 27. veljače 2017. godine, donosi

**ODLUKU**

**o subvencioniranju stambenih kredita**

**za mještane Općine Čeminac**

**I.**

Ovom se Odlukom uređuje subvencioniranje stambenih kredita koje mještani s prebivalištem i boravištem na području Općine Čeminac uzimaju od poslovnih banaka za kupnju nekretnina na području Osječko-baranjske županije.

**II.**

Pravo na subvencioniranje kredita mogu ostvariti mještani Općine Čeminac koji u trenutku podnošenja Zahtjeva zadovoljavaju slijedeće uvjete:

* da korisnik subvencije nije stariji od 40 godina,
* da je riječ o prvoj nekretnini,
* da se kupovinom predmetne nekretnine rješava stambeno pitanje.

**III.**

Općina Čeminac će korisnike subvencionirati u iznosu od 50% rate kredita, ili najviše do 1.000,00 kuna mjesečno u slučajevima kada je rata kredita veća od 2.000,00 kuna.

Općina Čeminac će u navedenim iznosima korisnike subvencionirati najduže 10 godina (ako je riječ o kreditu kojeg je korisnik podigao na duži period), odnosno i kraće ukoliko je riječ o kreditu podignutom na rok koji je kraći od 10 godina.

Korisnik subvencije na adresi kupljene nekretnine mora prebivati i boraviti tijekom cijelog razdoblja u kojem ostvaruje pravo na subvenciju te u tom periodu nekretninu ne smije prodati ili darovati, odnosno vlasništvo nad istom na bilo koji način prenijeti na drugu osobu. U protivnom je obvezan izvršiti povrat subvencioniranog iznosa u cijelosti.

**IV.**

Korisnicima subvencije koji nekretninu kupuju na području Općine Čeminac odobrit će se i jednokratna pomoć za uređenje kupljene nekretnine u iznosu od 10.000,00 kuna.

**V.**

Zahtjev za subvencioniranje stambenih kredita podnosi se Jedinstvenom upravnom odjelu Općine Čeminac nakon realizacije kredita kod poslovne banke, kupoprodaje nekretnine, upisivanja vlasništva u zemljišnim knjigama te prijave prebivališta i boravišta na adresi kupljene nekretnine.

**VI.**

Ova odluka stupa na snagu 8 dana od dana objave u 'Službenom glasniku'.

KLASA:402-07/17-01/002

UR.BROJ:2100/05-03-17-1

Čeminac, 27. veljače 2017. godine

 Predsjednik

 Općinskog vijeća

 Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na svojoj 10. sjednici održanoj dana 27. veljače 2017. godine

**ODLUKU**

**o davanju suglasnosti za provedbu ulaganja na području Općine Čeminac:**

**Izgradnja društvenog centra i popratne infrastrukture**

**I.**

 Općinsko vijeće donosi Odluku o davanju suglasnosti za provedbu ulaganja na području Općine Čeminac, Izgradnja društvenog centra i popratne infrastrukture i prijavu na natječaj unutar Mjere 07 „Temeljne usluge i obnova sela u ruralnim područjima“, Podmjere 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, Tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz Programa ruralnog razvoja Republike Hrvatske za razdoblje 2014. – 2020.

**II.**

 Ova suglasnost daje se za upotpunjavanje dokumentacije potrebne za prijavu na natječaj za provedbu projekta Izgradnja društvenog centra i popratne infrastrukture, opisanog u prilogu ove Odluke i njen je sastavni dio.

**III.**

 Projektom Izgradnja društvenog centra i popratne infrastrukture, izgradit će se funkcionalan društveni centar i popratna infrastruktura u Čemincu, na k.č.br. 83/1, k.o. Čeminac. Ulaganjem u projekt Izgradnja društvenog centra i popratne infrastrukture, Općina Čeminac ulaže u proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu.

**IV.**

 Ova Odluka stupa na snagu osmog dana od dana objave u „Službenom glasniku“ Općine Čeminac.

KLASA: 302-02/17-01/10

UR.BROJ: 2100/05-03-17-2

Čeminac, 27. veljače 2017. godine

 Predsjednik

 Općinskog vijeća

 Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 10. sjednici održanoj dana 27. veljače2017. godine, donosi

**ODLUKU**

**o isplati Uskrsnice**

I.

Općinsko vijeće donosi odluku o isplati Uskrsnice umirovljenicima s područja Općine Čeminac u iznosu od 400,00 kuna po umirovljeniku.

II.

Ova odluka stupa na snagu 8 dana od dana objave u 'Službenom glasniku'.

 KLASA: 550-01/17-01/005

UR.BROJ: 2100/05-03-17-1

Čeminac, 21. ožujka 2015. godine

 Predsjednik

Općinskog vijeća

 Mario Kralj, v.r.

**Izdaje: Općina Čeminac**

**Za izdavača: dr.Zlatko Pinjuh, spec.hitne medicine - Općinski načelnik Općine Čeminac**

**Tisak: Općina Čeminac**